CELEX: 32019R1981
Language: hu
Date: 2019-11-28 00:00:00
Title: A Bizottság (EU) 2019/1981 végrehajtási rendelete (2019. november 28.) az (EU) 2019/626 végrehajtási rendeletnek az emberi fogyasztásra szánt csigák, zselatin, kollagén és rovarok Európai Unióba történő beléptetése vonatkozásában engedélyezett harmadik országok vagy harmadik országbeli régiók jegyzékei tekintetében történő módosításáról (EGT-vonatkozású szöveg)

29.11.2019   
               
               
                  HU
               
               
                  Az Európai Unió Hivatalos Lapja
               
               
                  L 308/72
               
            
         A BIZOTTSÁG (EU) 2019/1981 VÉGREHAJTÁSI RENDELETE
         (2019. november 28.)
         az (EU) 2019/626 végrehajtási rendeletnek az emberi fogyasztásra szánt csigák, zselatin, kollagén és rovarok Európai Unióba történő beléptetése vonatkozásában engedélyezett harmadik országok vagy harmadik országbeli régiók jegyzékei tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1) és különösen annak 127. cikke (2) bekezdésére,
         mivel:
         
                     (1)
                  
                  
                     Az (EU) 2017/625 rendelet szabályokat állapít meg a tagállamok illetékes hatóságai által végzett azon hatósági ellenőrzésekre és más ellenőrzési tevékenységekre vonatkozóan, amelyek célja az uniós jogszabályoknak többek között az élelmiszer-biztonság területén a termelés, a feldolgozás és a forgalmazás valamennyi szakaszában való megfelelés ellenőrzése. Mindenekelőtt előírja, hogy bizonyos állatok és áruk csak olyan harmadik országból vagy annak olyan régiójából léptethetők be az Unióba, amely szerepel a Bizottság e célra összeállított jegyzékében.
                  
               
                     (2)
                  
                  
                     A Bizottság (EU) 2019/625 felhatalmazáson alapuló rendelete (2) kiegészíti az (EU) 2017/625 rendeletet a harmadik országokból vagy azok régióiból származó bizonyos emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében annak biztosítása érdekében, hogy az említett állatok és áruk megfeleljenek az (EU) 2017/625 rendelet 1. cikke (2) bekezdésének a) pontjában hivatkozott szabályokban előírt követelményeknek vagy azokkal legalább egyenértékűnek elismert követelményeknek. Az (EU) 2019/625 felhatalmazáson alapuló rendelet 3. cikke szabályokat állapít meg azon állatokra és árukra vonatkozóan, amelyeknek olyan harmadik országokból vagy azok olyan régióiból kell származniuk, amelyek szerepelnek az (EU) 2017/625 rendelet 126. cikke (2) bekezdésének a) pontjában említett jegyzékben. A jegyzékbe történő felvételre vonatkozó követelményeket az (EU) 2017/625 rendelet 127. cikkének (3) bekezdésében megállapított, a felvételre vonatkozó általánosabb követelmények mellett az (EU) 2019/625 felhatalmazáson alapuló rendelet 4. cikke állapítja meg.
                  
               
                     (3)
                  
                  
                     Az (EU) 2019/626 bizottsági végrehajtási rendelet (3) az (EU) 2019/625 felhatalmazáson alapuló rendelet 4. cikkében, valamint az (EU) 2017/625 rendelet 127. cikke (3) bekezdésében előírt élelmiszer-biztonsági követelményeknek való megfelelés biztosítása érdekében megállapítja az egyes emberi fogyasztásra szánt állatok és áruk Európai Unióba történő beléptetése tekintetében engedélyezett harmadik országok vagy harmadik országbeli régiók jegyzékeit, illetve hivatkozik azokra. Az (EU) 2019/626 végrehajtási rendeletet 2019. december 14-től kell alkalmazni.
                  
               
                     (4)
                  
                  
                     Az (EU) 2019/626 végrehajtási rendelet 12. cikke bizonyos feltételek mellett engedélyezi a 853/2004/EK rendelet (4) I. mellékletének 6.2. pontjában meghatározott csigák szállítmányainak az Unióba történő beléptetését, feltéve, hogy az ilyen szállítmányok a (EU) 2019/626 végrehajtási rendelet III. mellékletében felsorolt harmadik országokból vagy harmadik országbeli régiókból származnak.
                  
               
                     (5)
                  
                  
                     A 853/2004/EK rendelet 6. cikke (1) bekezdésének a) pontjával összhangban állati eredetű termékek – beleértve az emberi fogyasztásra szánt egyéb csigafajokat is – csak akkor hozhatók be az Unióba, ha a harmadik ország szerepel az (EU) 2019/626 végrehajtási rendeletben megállapított jegyzékben.
                  
               
                     (6)
                  
                  
                     Az (EU) 2019/626 rendelet szerinti jegyzék összeállításáig az ilyen csigák behozatalai az (EU) 2017/185 bizottsági rendelet (5) 3. cikkével összhangban megengedettek, mely cikk a 853/2004/EK rendelet 6. cikkének (1) bekezdésében megállapított, az állati eredetű termékek behozatalára vonatkozó követelményektől való eltérésről rendelkezik, és amely 2020. december 31-ig alkalmazandó. A kereskedelem zavartalanságának 2020. december 31-e után történő biztosítása érdekében helyénvaló ezeket a csigafajokat felvenni a harmadik országoknak és harmadik országbeli régióknak az (EU) 2019/626 végrehajtási rendelet III. cikkében megállapított jegyzékébe.
                  
               
                     (7)
                  
                  
                     2019. január 31-én Örményország felvételét kérte azon harmadik országok jegyzékébe, amelyekből a tagállamok engedélyezhetik az emberi fogyasztásra szánt csigák Unióba történő behozatalát. Örményország biztosítékokat nyújtott az (EU) 2017/625 rendelet 127. cikkének (3) bekezdésében és az (EU) 2019/625 felhatalmazáson alapuló rendelet 4. cikkében előírt követelményeknek való megfelelés tekintetében annak érdekében, hogy jogosult legyen csigákat beléptetni az Unióba. Ezért Örményországot fel kell venni az (EU) 2019/626 végrehajtási rendelet III. mellékletében megállapított azon harmadik országok és harmadik országbeli régiók jegyzékébe, amelyekből csigák beléptetése engedélyezett.
                  
               
                     (8)
                  
                  
                     Az (EU) 2019/626 végrehajtási rendelet 14. cikke a zselatin és a kollagén Unióba történő beléptetése tekintetében engedélyezett harmadik országok vagy harmadik országbeli régiók jegyzékeire hivatkozik. A 14. cikk kizárólag azon harmadik országokra és harmadik országbeli régiókra korlátozza a szarvasmarhaféle, juh- és kecskeféle, valamint sertésféle és lóféle állatokból és a baromfiból származó zselatin és kollagén Unióba történő beléptetését, amelyek számára engedélyezett bizonyos patás állatok friss húsának és a baromfihúsnak az Unióba történő beléptetése.
                  
               
                     (9)
                  
                  
                     A 14. cikk továbbá friss húsra alkalmazandó állategészségügyi követelmények alapján korlátozza az ilyen zselatin és kollagén Unióba történő beléptetését. Ez utóbbi korlátozás nem helyénvaló, mivel a zselatin és a kollagén előállítási folyamata kizárja az ilyen állategészségügyi veszélyek előfordulását. Ezért a harmadik országokból vagy harmadik országok régióiból származó zselatin és kollagén Unióba történő beléptetésére kevésbé szigorú, kizárólag az (EU) 2017/625 rendeletben és az (EU) 2019/625 felhatalmazáson alapuló rendeletben az állatok és termékek Unióba történő beléptetése tekintetében előírt követelményeknek való megfelelésen alapuló megközelítést kell alkalmazni.
                  
               
                     (10)
                  
                  
                     Az (EU) 2019/626 végrehajtási rendelet 20. cikke a rovarok Unióba történő beléptetése tekintetében engedélyezett harmadik országok vagy harmadik országbeli régiók jegyzékére hivatkozik. Az említett cikk azon harmadik országokra és harmadik országbeli régiókra hivatkozik, amelyekből az (EU) 2015/2283 európai parlamenti és tanácsi rendelettel (6) összhangban engedélyezett a rovarok behozatala, amelyek szerepelnek az (EU) 2017/2470 bizottsági végrehajtási rendeletben (7) foglalt jegyzékben. Az (EU) 2019/626 végrehajtási rendelet 20. cikke ugyanakkor nem nevezi meg konkrétan azokat a harmadik országokat és harmadik országbeli régiókat, amelyek ilyen engedéllyel rendelkeznek. Ezért helyénvaló az (EU) 2019/626 végrehajtási rendelet egy külön mellékletében hivatkozni azon harmadik országok és harmadik országbeli régiók jegyzékére, amelyekből az ilyen rovarok Unióba történő beléptetése engedélyezett. Harmadik országok és harmadik országok régiól csak akkor kaphatnak engedélyt rovarok Unióba való beléptetésére, és csak akkor szerepelhetnek a jegyzékben, ha megfelelő biztosítékokat nyújtanak arra vonatkozóan, hogy megfelelnek az (EU) 2017/625 rendelet 127. cikkének (3) bekezdésében és az (EU) 2019/625 felhatalmazáson alapuló rendelet 4. cikkében előírt követelményeknek.
                  
               
                     (11)
                  
                  
                     2019. október 8-án Kanada megfelelő biztosítékokat nyújtott ahhoz, hogy engedélyt kapjon rovarok Unióba történő beléptetésére.
                  
               
                     (12)
                  
                  
                     2019. augusztus 28-án Svájc megfelelő biztosítékokat nyújtott ahhoz, hogy engedélyt kapjon rovarok Unióba történő beléptetésére.
                  
               
                     (13)
                  
                  
                     2019. szeptember 11-én Dél-Korea megfelelő biztosítékokat nyújtott ahhoz, hogy engedélyt kapjon rovarok Unióba történő beléptetésére.
                  
               
                     (14)
                  
                  
                     Kanadát, Svájcot és Dél-Koreát ezért fel kell a rovarok Unióba történő beléptetésére engedélyezett országok jegyzékébe, és az (EU) 2019/626 végrehajtási rendelet 20. cikkét ennek megfelelően módosítani kell.
                  
               
                     (15)
                  
                  
                     mivel az (EU) 2019/626 végrehajtási rendelet 2019. december 14-től alkalmazandó, ezt a rendeletet is attól az időponttól kell alkalmazni annak érdekében, hogy biztosítható legyen a kereskedelem, és mindenekelőtt a zselatin- és kollagénszállítmányok Unióba történő behozatalának a zavartalansága.
                  
               
                     (16)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. Cikk
            Az (EU) 2019/626 végrehajtási rendelet a következőképpen módosul:
            
                        1.
                     
                     
                        A 2. cikk 17. pontja helyébe a következő szöveg lép:
                        
                                    „17.
                                 
                                 
                                    csiga: a 853/2004/EK rendelet I. mellékletének 6.2. pontjában meghatározott csiga, valamint más, a Helicidae, Hygromiidae vagy Sphincterochilidae családba tartozó, emberi fogyasztásra szánt csigafajok”.
                                 
                              
                  
                        2.
                     
                     
                        A 12. cikk helyébe a következő szöveg lép:
                        
                           „12. Cikk
                           A csigák Unióba történő beléptetése tekintetében engedélyezett harmadik országok vagy harmadik országbeli régiók jegyzéke
                           Emberi fogyasztásra szánt csigák szállítmányainak az Unióba történő beléptetése csak akkor engedélyezhető, ha e rendelet III. mellékletben felsorolt harmadik országokból vagy harmadik országbeli régiókból származnak.”
                        
                     
                  
                        3.
                     
                     
                        A 14. cikk (1) és (2) bekezdése helyébe a következő szöveg lép:
                        
                                    „(1)
                                 
                                 
                                    Emberi fogyasztásra szánt, szarvasmarhaféle, juh- és kecskeféle, valamint sertésféle és lóféle állatokból származó zselatin és kollagén szállítmányainak az Unióba történő beléptetése csak akkor engedélyezhető, ha a 206/2010/EU rendelet II. melléklete 1. részének 1. oszlopában felsorolt harmadik országokból vagy Dél-Koreából, Malajziából, Pakisztánból vagy Tajvanról származnak.
                                 
                              
                                    (2)
                                 
                                 
                                    Emberi fogyasztásra szánt, baromfiból származó zselatin és kollagén szállítmányainak az Unióba történő beléptetése csak akkor engedélyezhető, ha a 798/2008/EK rendelet I. melléklete 1. részének 1. oszlopában felsorolt harmadik országból vagy Tajvanról származnak.”
                                 
                              
                  
                        4.
                     
                     
                        A 20. cikk helyébe a következő szöveg lép:
                        
                           „20. Cikk
                           A rovarok Unióba való beléptetése tekintetében engedélyezett harmadik országok vagy harmadik országbeli régiók
                           Emberi fogyasztásra szánt rovarok szállítmányainak az Unióba történő beléptetése csak akkor engedélyezhető, ha ezek az élelmiszerek az e rendelet IIIa. mellékletében felsorolt harmadik országokból vagy harmadik országbeli régiókból származnak és ott kerültek feladásra.”
                        
                     
                  
                        5.
                     
                     
                        A mellékletek e rendelet mellékletének megfelelően módosulnak.
                     
                  
         
            2. Cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2019. december 14-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 28-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 95., 2017.4.7., 1. o.
         
         
            (2)  A Bizottság (EU) 2019/625 felhatalmazáson alapuló rendelete (2019. március 4.) az (EU) 2017/625 európai parlamenti és tanácsi rendeletnek az egyes emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L 131., 2019.5.17., 18. o.).
         
            (3)  A Bizottság (EU) 2019/626 végrehajtási rendelete (2019. március 5.) az egyes emberi fogyasztásra szánt állatok és áruk Európai Unióba történő beléptetése tekintetében engedélyezett harmadik országok vagy harmadik országbeli régiók jegyzékeiről, valamint az (EU) 2016/759 végrehajtási rendelet e jegyzékek tekintetében történő módosításáról (HL L 131., 2019.5.17., 31. o.).
         
            (4)  Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
         
            (5)  A Bizottság (EU) 2017/185 rendelete (2017. február 2.) a 853/2004/EK és a 854/2004/EK európai parlamenti és tanácsi rendelet egyes rendelkezéseinek alkalmazására vonatkozó átmeneti intézkedések megállapításáról (HL L 29., 2017.2.3., 21. o.).
         
            (6)  Az Európai Parlament és a Tanács (EU) 2015/2283 rendelete (2015. november 25.) az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről (HL L 327., 2015.12.11., 1. o.).
         
            (7)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
      
      
         
            MELLÉKLET
            Az (EU) 2019/626 végrehajtási rendelet mellékletei a következőképpen módosulnak:
            
                        1.
                     
                     
                        A III. melléklet az Albániára és az Angolára vonatkozó bejegyzés között a következő bejegyzéssel egészül ki:
                        
                                    „AM
                                 
                                 
                                    Örményország”
                                 
                                 
                                     
                                 
                              
                  
                        2.
                     
                     
                        A szöveg a következő IIIa. melléklettel egészül ki:
                     
                  
               
                  „IIIA. MELLÉKLET
                  
                     A 20. cikkben említett, a rovarok Unióba való beléptetése tekintetében engedélyezett harmadik országok vagy harmadik országbeli régiók jegyzéke
                  
                  
                              Ország ISO-kódja
                           
                           
                              Harmadik ország vagy annak régiói
                           
                           
                              Megjegyzések
                           
                        
                              CA
                           
                           
                              Kanada
                           
                           
                               
                           
                        
                              CH
                           
                           
                              Svájc
                           
                           
                               
                           
                        
                              KR
                           
                           
                              Dél-Korea”